
Riigihankes „Kontsessioon korraldatud jäätmeveoks Narva linnas“ (viitenumber 147412) võitja kinnitamine
1. Asjaolud ja menetluse käik

Narva Linnavalitsuse 05.11.2013. a korraldusega nr 1087-k kinnitati riigihanke „Kontsessioon korraldatud jäätmeveoks Narva linnas“ hankedokumendid ning tehti Narva Linnavalitsuse  Arhitektuuri- ja Linnaplaneerimise Ametile ülesandeks viia läbi avatud hankemenetlus. 

5. novembril 2013.a avaldati riigihangete registris hanketeade „Kontsessioon korraldatud jäätmeveoks Narva linnas“ (viitenumber 147412). Hange on vastavalt riigihangete seaduse § 24 jaotatud osadeks ühe hankemenetluse raames. 

17. detsembril 2013.a avas Narva Linnavalitsuse riigihangete konkursikomisjon (edaspidi Komisjon) tähtaegselt (hiljemalt 17.12.2013.a kell 10.00) esitatud pakkumused (järjestatud pakkumuste esitamise aja järgi):

Ragn-Sells AS (reg.kood 10306958), AS Eesti Keskkonnateenused (reg.kood 10277820), Osaühing Ekovir (reg.kood 11003148), OÜ Adelan Prügiveod (reg.kood 10700419).

06.02.2014.a kvalifitseeris Komisjon kõigis kolmes veopiirkonnas (Kreenholmi piirkond – I piirkond; Vanalinna piirkond – II piirkond; Pähklimäe piirkond – III piirkond) järgmised pakkujad (järjestatud pakkumuste esitamise aja järgi):

Ragn-Sells AS (reg.kood 10306958), AS Eesti Keskkonnateenused (reg.kood 10277820), Osaühing Ekovir (reg.kood 11003148), OÜ Adelan Prügiveod (reg.kood 10700419).

28.02.2014.a tunnistas Komisjon kõigis kolmes veopiirkonnas (Kreenholmi piirkond – I piirkond; Vanalinna piirkond – II piirkond; Pähklimäe piirkond – III piirkond) vastavateks järgmiste pakkujate pakkumused (järjestatud pakkumuste esitamise aja järgi):

Ragn-Sells AS (reg.kood 10306958), AS Eesti Keskkonnateenused (reg.kood 10277820), Osaühing Ekovir (reg.kood 11003148), OÜ Adelan Prügiveod (reg.kood 10700419).

13.03.2014.a tunnistas Komisjon kõigis kolmes veopiirkonnas ((Kreenholmi piirkond – I piirkond; Vanalinna piirkond – II piirkond; Pähklimäe piirkond – III piirkond) edukateks OÜ Ekovir pakkumused (s.o OÜ Ekovir pakkumus I piirkonnas – Kreenholmi piirkonnas; OÜ Ekovir pakkumus II piirkonnas – Vanalinna piirkonnas; OÜ Ekovir pakkumus III piirkonnas – Pähklimäe piirkonnas).

2. Õiguslikud alused

2.1.Riigihangete seaduse § 29 lõike 3 punkti 1 kohaselt lõpeb hankemenetlus hankelepingu või raamlepingu sõlmimisel.

2.2.Riigihangete seaduse § 29 lõike 4 kohaselt kui hankija on jaganud riigihanke ühe hankemenetluse raames osadeks, lõpeb hankemenetlus pärast iga osa suhtes mõne RHS § 29 lõikes 3 sätestatud aluse esinemist või juhul, kui lõike 3 punktis 6 nimetatud otsus hankemenetluse kehtetuks tunnistamiseks tehakse kogu hankemenetluse kohta.

2.3.Narva Linnavalitsuse 08.03.2006. a määruse nr 298 „Riigihangete läbiviimise reglement” § 16 punkti 1 kohaselt pärast otsuse vastuvõtmist komisjoni poolt, riigihanke eest vastutav isik esitab konkursi tulemused Narva Linnavalitsusele võtja kinnitamiseks.
3. Otsus

3.1. Kinnitada riigihankes „Kontsessioon korraldatud jäätmeveoks Narva linnas“ (147412) Kreenholmi piirkonnas (I piirkond) võtjaks Osaühing EKOVIR (reg.kood 11003148) ning volitada Narva Linnavalitsuse Arhitektuuri- ja Linnaplaneerimise Ametit sõlmida hankeleping Osaühinguga EKOVIR (reg.kood 11003148).
3.2. Kinnitada riigihankes „Kontsessioon korraldatud jäätmeveoks Narva linnas“ (147412) Vanalinna piirkonnas (II piirkond) võtjaks Osaühing EKOVIR (reg.kood 11003148) ning volitada Narva Linnavalitsuse Arhitektuuri- ja Linnaplaneerimise Ametit sõlmida hankeleping Osaühinguga EKOVIR (reg.kood 11003148).

3.3. Kinnitada riigihankes „Kontsessioon korraldatud jäätmeveoks Narva linnas“ (147412) Pähklimäe piirkonnas (III piirkond) võtjaks Osaühing EKOVIR (reg.kood 11003148) ning volitada Narva Linnavalitsuse Arhitektuuri- ja Linnaplaneerimise Ametit sõlmida hankeleping Osaühinguga EKOVIR (reg.kood 11003148).

3.4. Narva Linnavalitsuse Arhitektuuri- ja Linnaplaneerimise Ametile tagastada pakkujatele hankedokumentide punkti 9 alusel deponeeritud pakkumuste tagatised vastavalt riigihangete seaduse § 34 lõikes 6 sätestatule.  
4. Rakendussätted

4.1. Käesolev korraldus jõustub seaduses sätestatud korras.

4.2. Riigihanke eest vastutaval isikul teha korraldus asjaosalistele teatavaks.

4.3. Käesolevale korraldusele on võimalik esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või päevast, millal oleks pidanud korraldust teada saama või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

